section_heading: Zemljopisni položaj
paragraph_text: Nalazi se na najistočnijem grebenu otoka, na 221 m nadmorske visine. Od ove su utvrde ostali impozantni zidovi. Među ostatcima može se razaznati prozore i ulazna vrata. Sačuvala se i gustirna, neizbježna za izvor vode na ovom otoku. Danas nije funkcionalna. Ostatci tvrđave i pristupni putevi su zarasli u grmlje i vrlo su nepristupačni.